Op sy knieë gedwing. Die teleurstelling op Keagan Dolly se gesig vertel die verhaal wat hom afgespeel het in Durban, waar Suid-Afrika met ’n gelykopuitslag teen Libië tevrede moes wees. Foto: Gallo Images
Ja, Suid-Afrika het in jare nie ’n dodelike skerpskutter soos ’n Lionel Messi van Argentinië gehad nie.
Grobler is geen Messi nie, maar hy het vroeg in die seisoen ’n klompie doele vir SuperSport ingeryg en hy was met Suid-Afrika se oefenwedstryd verlede week wéér in die kol.
Grobler is nie juis vet gevoer nie. Hy het weliswaar kort voor die einde ’n kans met ’n kopskoot gehad, maar dit toe wyd verbygejaag.
“Ek dink ons het ’n bietjie slapgelê met die hou van die bal. Ons het dikwels wanneer ons dit gewen het, dit weer aan hulle (Libië) afgestaan, want hulle was ’n bietjie sterker.
“Maar hulle het goed verdedig, hulle het sterk verdedig, hulle het baie spelers agter die bal gehad. Dis nie ’n slegte span waarteen vandag ons hier gespeel het nie,” het Baxter in sy televisieonderhoud gesê.
’n Mens voel tog betrokkenes moet die logistieke chaos wat nasionale wedstryde voorafgaan, probeer uitstryk, terwyl ’n Messi die wêreld uiteraard makliker vir almal sal maak.